רק ילדים

רק ילדים הוא ספר זיכרונות מאת פטי סמית', שיצא לאור ב-19 בינואר 2010, המתעד את מערכת היחסים שלה עם האמן רוברט מייפלתורפ.Bohemian Soul Mates in Obscurity The New York Times, January 17, 2010 הספר תורגם לעברית על ידי אורטל אריכא ויצא לאור בהוצאת כנרת זמורה ביתן ב-5 ביולי 2012.

"לא כתבתי את זה כדי להיות קתרטית," ציינה סמית' בהתייחסה לספר. "כתבתי את זה כי רוברט ביקש ממני... מערכת היחסים שלנו הייתה כזו, שידעתי מה הוא ירצה ואת האיכות הראויה עבורו. אז זו הייתה האג'נדה שלי לכתיבת הספר הזה. כתבתי אותו כדי לקיים את הנדר שלי אליו, כאשר היה על ערש דווי. הרגשתי שמילאתי את הבטחתי."

 חשיבות ספרותית וביקורת 
רק ילדים זכה בארצות הברית בפרס הספר הלאומי לשנת 2010 לעיון."National Book Awards – 2010". National Book Foundation. Retrieved 2012-02-20. (With interview, acceptance speech, and reading.) הספר נכלל ברשימת 10 הספרים הטובים ביותר לשנת 2010 של המגזין Publishers Weekly, נבחר כספר הבולט של איגוד הספריות האמריקאיות לשנת 2011, היה בין המועמדים הסופיים לפרס הספרים של לוס אנג'לס טיימס, נכלל ברשימת רבי-המכר של הניו יורק טיימס (בקטגוריית עיון, 2010), והיה בין המועמדים הסופיים לפרס חוג מבקרי הספר הלאומי בארצות הברית (בקטגוריית אוטוביוגרפיה/זיכרונות, 2010).

רק ילדים הוצג ב-19 בינואר 2010 בפרק של תוכנית הרדיו Fresh Air של NPR, שבו סמית' התראיינה אצל טרי גרוס.Just Kids: Punk Icon Patti Smith Looks Back National Public Radio, January 19, 2010 הספר הוצג גם בתוכנית הרדיו "פורום" של KQED עם מייקל קרסני ב-28 בינואר 2010, ובתוכנית הרדיו "תולעת ספרים" של תחנת KCRW עם המארח מייקל סילברבלט במרץ 2010.Patti Smith: Just Kids Part 1 KCRW's Bookworm with Host Michael Silverblatt כמו כן נבחר רק ילדים לספר השבוע בתחנת הרדיו BBC Radio 4 בין ה-1 ל-5 במרץ 2010, כשסמית' קראה בשידור חמישה קטעים בני 15 דקות מתוך הספר.Book of the Week: Just Kids BBC Radio 4, March 5, 2010

 סדרת טלוויזיה 
באוגוסט 2015, הוכרז ששואוטיים מפתחת סדרה מוגבלת המבוססת על הספר. הרשת הצליחה לקבל את הזכויות בין השאר בגלל שסמית' רצתה לשתף פעולה עם המחזאי ויוצר הקולנוע ג'ון לוגאן, כיוון שהיא העריצה את סדרת הטלוויזיה פני דרדפול שאותה יצר לוגאן.

 קישורים חיצוניים 


 סקירה ב"גרדיאן" מאת אדמונד ווייט
 סקירה ב-Frontier Psychiatrist מאת ג'ינה מאיירס


 הערות שוליים 

קטגוריה:ספרי זיכרונות